OpenLLM-France/wikimedia huggingface dataset:
# Albert Speer

Berthold Konrad Hermann Albert Speer (Mannheim, Baden, 1905eko martxoaren 19a - Londres, Erresuma Batua, 1981eko irailaren 1a) alemaniar arkitekto bat izan zen. Albert Speer Jr. arkitektoraren aita ere bada.
Nagusiki, Hirugarren Reicharen garaian Adolf Hitlerren arkitekto pertsonala bilakatu eta Bigarren Mundu Gerran zehar Arma eta Gerra Ministroa izateagatik ezagun egin zen. Reicharen kantzilergoa eta Nuremberg hiriko Zeppelin zelaia diseinatu zituen. Berlingo Zaharberritze Handia edota Welthauptstadt Germania delako proiektu erraldoiaren diseinuaren ardura ere eman zitzaion.
Gerra amaitu eta berehala, Nurenbergeko epaiketetan hogei urteko espetxe zigorra jaso zuen, gehienbat derrigortutako langile gisa. Zigor gehiena Mendebaldeko Berlinen bete zuen, Spandauko espetxean.
1966ean aske gelditu ostean bi autobiografia arrakastatsu idatzi zituen: Oroimenak: Hitler eta Hirugarren Reicha barnetik ikusiak eta Spandauko egunerokoa. Hauetan Hitlerrekin zuen hartueman estua eta Nazi Erregimenaren ikuspegi ezohikoak ezagutzera eman zituen. Geroago Schutzstaffel nazi indar armatuei buruzko Filtrazioa deritzon hirugarren liburua ere idatzi zuen.
1981eko irailaren 1ean Londres hirian zendu zen.
* Datuak: Q60045
* Multimedia: Albert Speer / Q60045
# Albert Roussel

Albert Roussel (Tourcoing, Frantzia, 1869ko apirilaren 5a - Royan, Frantzia, 1937ko abuztuaren 23a) frantses musikagilea izan zen.

## Biografia

Vincent d´Indyren ikasle izan zen Schola Cantorum-en eta geroago hango Kontrapuntu irakasle. Ikasle izan zituen Erik Satie eta E. Varèse. Lehenengo lanak inpresionismoaren eraginpean idatzi zituen, baina geroago ekialdeko musikan hartu zuen oinarri, txinatarrean, batez ere, eta baita indiarrean ere. Hala ere, tonalitateari lotu zitzaion eta ez zen ohiko moldeetatik aldendu.
Lan aipagarriak ditu, besteak beste: Le festin de l´araignée (1912, Armiarmaren oturuntza), Padmâvati (1914-1918) eta Bacchus et Arianne (1930), balletak; Evocations (1910-1911, Gogorazteak), koru-sinfonia; Pour une fête du printemps (1920, Udaberriko festa) poema sinfonikoa; ganbera-musika, pianorako lanak eta abestiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313376
* Multimedia: Albert Roussel / Q313376
# Albert Ràfols-Casamada

Albert Ràfols Casamada (Bartzelona, 1923ko otsailaren 2a - ib., 2009ko abenduaren 17a) kataluniar pintorea eta poeta izan zen.
Arkitekturako ikasketak utzi eta pinturari ekin zion. Kubismo ondorengo moldeetatik abstrakziorantz jo zuen. 1982an, Bartzelonako udaletxeko sarrera-aretoko sabaia pintatu zuen. Poesiagintzari dagokionez, aipagarriak dira Notes nocturnes (1975), Signe d´aire (1976), Territori de temps (1979), Paranys i raons per atrapar instants (1981) eta Episodi (1981) poesia-bildumak. Ampit aldizkariaren sortzaileetariko bat izan zen. Bestalde, pinturako sari nazionala lortu zuen 1980an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2607849
* Multimedia: Albert Ràfols-Casamada / Q2607849
# Albert Schweitzer

Albert Schweitzer (Kaysersberg, Alsazia-Lorrena, Alemaniar Inperioa, 1875eko urtarrilaren 14a - Lambarene, Moyen-Ogooué probintzia, Gabon, 1965ko irailaren 4a) filosofoa, medikua eta alemanezko idazlea izan zen. Sortzez alemaniarra, Lehen Mundu Gerraren amaieraz geroztik frantziar nazionalitatea izan zuen. 1952an Bakearen Nobel Saria jaso zuen.

## Lan nagusiak

* Jean-Sébastien Bach Le musicien-poète, Leipzig: Breitkopf & Härtel, 1905
* Zwischen Wasser und Urwald Berna: Paul Haupt, 1921
* The Decay and the Restoration of Civilization (1923)
* Das Christentum und die Weltreligionen München: Beck, 1923
* Civilization and Ethics (1923)
* Souvenirs de mon enfance, Lausanne: éd. de la Concorde, 1926
* The Primeval Forest (1931)
* Aus meinem Leben und Denken Meiner Verl., Leipzig, 1931
* Indian Thought and Its Development (1935)
* The Kingdom of God and Primitive Christianity
* Peace or Atomic War (1958)
* The Quest of the Historical Jesus; A Critical Study of its Progress from Reimarus to Wrede
* Geschichte der Leben Jesu Forschung Tübingen: Mohr, 1984

## Kanpo estekak

* Albert Schweitzer Johann Sebastian Bach-en "Praeludium Et Fuga in A Minor" (BWV 543) jotzen
* Albert Schweitzer Johann Sebastian Bach-en "Toccata Et Fuga in D Minor" (BWV 565) jotzen
* Datuak: Q49325
* Multimedia: Albert Schweitzer / Q49325
# Albert Szent-Györgyi

Albert Szent-Györgyi (Budapest, 1893ko irailaren 16a - Woods-Hole, Massachusetts, 1986ko urriaren 22a) Hungariako biokimikaria izan zen. Medikuntza-ikasketak Budapesten egin zituen. Irakasle izan zen Bratislaba, Praga, Berlin, Hanburgo, Leiden eta Groningako unibertsitateetan. 1947an Estatu Batuetara joan zen. Gorputzaren metabolismoa aztertu zuen. 1929an C bitamina (azido askorbikoa) aurkitu zuen. 1934an B6 bitamina (pyridoxina) bakartu zuen, Smithekin batera. PP bitamina ere (amido nikotinikoa) aurkitu zuen. 1937an Medikuntzako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q180468
* Multimedia: Albert Szent-Györgyi / Q180468
# Albert Rivera

Albert Rivera Díaz (Bartzelona, Katalunia, 1979ko azaroaren 15a - ), abokatu eta politikari katalana da. Herritarrak - Herritarron Alderdia alderdi politikoa sortu zuen Katalunian 2005ean.
Aita katalana eta ama andaluziarra ditu, hamasei urterekin igeriketa lehiaketa bat irabazi zuen; ondoren zuzenbide ikasketak burutu zituen ESADEn, eta amaitutakoan master bat egin zuen.

## Ikus, gainera

* Ciudadanos (Herritarrak)
* Bartzelonar ezagunen zerrenda

## Kanpo estekak

* (Gaztelaniaz) Albert Riveraren bloga.
* Datuak: Q2424274
* Multimedia: Albert Rivera / Q2424274
# Albert Salazar

Albert Salazar Sánchez-Bueno (Vallromanes, Katalunia, 1995eko abenduaren 5a) Kataluniako zinema, antzoki eta telebistako aktorea da.

## Filmografia
### Zinema

* Behind the Backstage (2016)
* Los pájaros no vuelan de noche (2020)

### Telebista

* La riera (2015-2017)
* Drama (2020)
* El crédit (2020)
* El internado: Las Cumbres (2021-orain)

## Kanpo estekak

* Albert Salazar Internet Movie Databasen
* Albert Salazar Instagramen
* Datuak: Q105421577
# Albert Sarraut

Albert-Pierre Sarraut (Bordele, 1872ko uztailaren 28a - Paris, 1962ko azaroaren 26a) frantziar politikaria izan zen. Frantziako lehen ministroa izan zen 1933an eta 1936an.
1907an senataria eta Barne idazkariordea zen eta ez zuen Languedoc-eko mahastizainen matxinadaren errepresioan parte hartu nahi izan. 1912tik 1914ra eta 1917tik 1919ra Frantziar Indotxinako gobernadore orokorra izan zen. 1928a Kolonietako ministroa izendatu zuten.
Bi aldiz izan zen lehen ministro: 1933ko urriaren 26tik azaroaren 26ra eta 1936ko urtarrilaren 24tik ekainaren 4ra.
* Datuak: Q460318
* Multimedia: Albert Sarraut / Q460318
# Albert Sánchez Piñol

Albert Sánchez Piñol (Bartzelona, 1965eko uztailaren 11) idazle eta antropologo kataluniarra da. 100.000 ale baino gehiago saldu dituen eta 37 hizkuntzatara itzuli den La pell freda (Larrua hotz) liburuaren egilea da.
Albertek ez zituen zuzenbide ikasketak amaitu baina antropologian lizentziatu zen Bartzelonako Unibertsitatean.

## Lanak
### Narrazioa

* Compagnie difficili. Ed. Literalia, 2000
* Les edats d'or. Bartzelona: Ed. Proa, 2001
* La pell freda. Bartzelona: Ed. La Campana, 2002
** Larrua hotz. Tafalla: Txalaparta, 2009 Lander Garro eta Zigor Garroren itzulpena.
* Pandora al Congo. Bartzelona: Ed. La Campana, 2005
* Tretze Tristos Tràngols. Bartzelona: Ed. La Campana, 2008
* Victus. Bartzelona: Ed La Campana, 2012.
* Vae Victus, (2015)
* Fungus, el rei dels Pirineus, 2018

### Saiakera

* Pallassos i monstres. Bartzelona: Ed. La Campana, 2000

## Kanpo estekak

* Albert Sánchez Piñoli elkarrizketa Argia astekarian.
* Datuak: Q540695
* Multimedia: Albert Sánchez Piñol / Q540695
# Angel Ibisate

Angel Ibisate Lozares (Gasteiz, 1932ko urriaren 2a - ib., 2020ko martxoaren 6a) arabar apaiza eta euskaltzain urgazlea izan zen. Gizarte Zientzietan lizentziatu zen Unibertsitate Gregoriano Pontifikalan. Ogibidez apaiza, Gasteizko Apaizgaitegiko bibliotekaria izan zen.
2006ko maiatzaren 6an Euskaltzaindiak euskaltzain urgazle izendatu zuen.

## Idazlanak

* Fórmula de juramento en euskera en Álava en el siglo XVI: el testamento de Fray Juan de Victoria (1985)
* El euskera en Álava a fines del siglo XVIII: un artículo de Don José Miguel de Barandiaran de 1926: anotaciones actuales sobre el documento publicado (2001)
* ¿Ergoienak alavesas?: la Hergoiena salvaterrana, las Ergoienas de Salvatierra: nueva luz sobre un texto de P. Kardaberaz (2008)
* El diccionario español-euskara de Landucci (1562) se confeccionó en Vitoria: una base documental recién descubierta (2012)

## Erreferentziak

* 1 2 Euskaltzaindia. (2020ko martxoaren 10a). Angel Ibisate euskaltzain urgazlea hil da. (Noiz kontsultatua: 2020ko martxoaren 10a).
* Datuak: Q87445668
# Angel Heart

Angel Heart (euskaraz Aingeruaren Bihotza) 1987ko Alan Parker ingeles zinema zuzendariaren suspensezko thriller bat da. William Hjortsberg idazlearen Falling Angel eleberrian oinarritua dago. Bertan, Mickey Rourke, Robert De Niro eta Lisa Bonet aktoreek antzeztu zuten.
Filma New York eta New Orleans hirietan girotua dago, vudu erlijioaren inguruan.

## Argumentua

Harry Angel (Mickey Rourke) New Orleans hirian garai pertsonal txarrean dagoen detektibe bat da, behin batez New York hiriko Louis Cyphre (Robert de Niro) pertsonaia misteriotsuak desagertutako gizon bat topatu dezan kontratatzen duelarik. Ikerketa aurrera doan einean eta vudu apaiz baten alaba Epiphany Proudfoot (Lisa Bonet) izeneko neska gazte bat ezagutzean, magia beltza eta vuduarekin zerikusia duten heriotz arraroak ere jazoko dira, denak ere Harryrekin nahi adina baina lotura pertsonal handiegia daukatelarik.

## Aktoreak

* Mickey Rourke: Harry Angel
* Robert De Niro: Louis Cyphre/Luzifer
* Lisa Bonet: Epiphany Proudfoot
* Charlotte Rampling: Margaret Krusemark
* Stocker Fontelieu: Ethan Krusemark
* Brownie McGhee: Toots Sweet
* Michael Higgins: Albert Fowler doktorea
* Elizabeth Whitcraft: Connie
* Eliott Keener: Sterne detektibea
* Charles Gordone: Spider Simpson, musika taldeko liderra
* Dann Florek: Herman Winesap
* Kathleen Wilhoite: erizaina
* George Buck: Izzy

## Kanpo estekak

* Angel Heart filmaren IMDBko fitxa irakurgai (Ingelesez)
* Datuak: Q493807
# Angel Kastrexana

Angel Kastrexana Ginea (Artziniega, 1901eko irailaren 5a - ?) Artziniegako oftalmologo bat izan zen. Bilboko Ospitale Militarreko atalburua izan zen, bai eta Oftalmologiako Institutu Nazionaleko okulista ere. Bere espezialitateko artikulu zenbakaitzak idazteaz gain, ondorengo lan monografikoak ere argitaratu zituen: El estrabismo, Pedagogía de los Ciegos, La Patología de la Esclerótica, La oftalmología a la luz libre de rayos rojos.

## Erreferentziak

* ↑ «Castresana Guinea, Ángel - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-09-10).
* Datuak: Q99193043
# Angel José Gavilán

Ángel José Gavilán Arganda (Fuentesaúco, 1948ko uztailaren 21a) arabar delineatzaile eta politikaria da.
Lanbidez delineatzaile proiektugilea, 1981 eta 1982 artean legebiltzarkidea izan zen. PSEren zerrendetan Espainiako Diputatuen Kongresuan egon zen lau urtez.

## Kanpo estekak

* Datuak: Q19997788
# Angel Illarramendi

Angel Illarramendi Larrañaga (Zarautz, Gipuzkoa, 1958ko apirilaren 5a) gipuzkoar musikagilea da.

## Bizitza

Solfeoa eta pianoa ikasi zituen Maria Barbara Arangurenekin, eta harmonia, fuga eta konposizioa Francisco Escuderorekin. Horrez gain, musika seriala, elektroakustikoa eta orkestra zuzendaritza ikasi zituen atzerrian.
Mota guztietako lanak ondu ditu: Donostiako gotzaintzak eskatuta lau ahots mistoko eta organorako Aleluya erlijio lana; sinfoniak ere idatzi ditu (Zelai Urdin, Harri Zuria, Ingenua), eta orobat antzerkirako musika: Euripidesen Troiarrak, Thorton Wilderren Nuestro Pueblo eta Sanchís Sinisterraren Crímenes y locuras del traidor Lope de Agirre, esate baterako, baita 2000. urtean estreinatu zen Zapatos de Mujer ganbera-operaren musika ere. Tres historias de amor telebista sailerako ere aritu zen musikagile modura.
Hala ere zinemarako musika sortzaile bezala egin da ezaguna. Montxo Armendarizen Tasio eta 27 ordu, Anjel Lertxundiren Hamaseigarrenean aidanez, Gracia Querejetaren El último viaje de Robert Rylands eta Cuando vuelvas a mi lado, eta Helena Tabernaren Yoyes lanei jarri die musika, besteak beste, bai eta 2000. urtean estreinatu zen Karramarro Uhartea marrazki biziduneko filmari ere. Horretaz gain, zinemarako musikari buruzko mintegi eta ikastaro ugari eskaintzen ditu.

## Obra kontzertistikoa

Musika sinfonikoa ez ezik, ganbera-musika eta musika korala ere moldatu ditu. Hona hemen egindako sinfoniak:
* Lehenengo sinfonia, Zelai urdin (1984)
* Bigarren sinfonia (1986)
* Hirugarren sinfonia Harri zuria (1988)
* Laugarren sinfonia (1993)
* Bosgarren sinfonia (1996)
* Seigarren sinfonia (1998)
* Zazpigarren sinfonia (2007)

## Filmografia hautatua

* La Buena Nueva (2008)
* Luna de Avellaneda (2004)
* El hijo de la novia (2001)
* Karramarro Uhartea (2000)
* Yoyes (2000)
* Cuando vuelvas a mi lado (1999)
* El último viaje de Robert Rylands (1996)
* Kareletik (1987)
* 27 ordu (1986)
* Tasio (1984)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Zarauztar ospetsuen zerrenda

## Kanpo estekak

* Webgune ofiziala
* Datuak: Q9393575
# Angel Larrea

Angel Larrea Beobide (Zeanuri, Bizkaia, 1960) euskal idazlea eta irakaslea da.

## Lanak
### Saiakera

* Arratiako euskal idazle aitzindariak (2004, Egilea editore)
* Errementariak, jainkosak eta sorginak. Mitoak eta magia Arratian (2004, Edicionesbeta)

### Poesia

* Magiaz blai (2004, Edicionesbeta)

## Kanpo estekak

* Angel Larrea literaturaren zubitegian, zubitegia.armiarma.eus
* Datuak: Q12253554
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Angel Garraza

Angel Garraza Salanueva (Allo, Nafarroa, 1950) eskultorea da. Zeramikari loturiko eskulturaren ildo berritzaileen artean kokatzen dira bere lanak. Irakasle da Bilboko Arte Ederretako Fakultatean. 1993an nazioarteko erakusketa batean sari nagusia eskuratu zuen Taiwanen. Hainbat erakusketa egin ditu, baita sariak irabazi ere, Euskal Herrian nahiz kanpoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253553
* Multimedia: Ángel Garraza / Q12253553
# Angel Katarain

Angel Katarain (Ordizia, Gipuzkoa, 1961) euskal musikari, ekoizle eta soinu teknikaria da. 80ko hamarkada hasieran hasi zen soinu teknikari modura diskoak grabatzen.
Hasieran, IZ Estudioetan hasi zen lanean. Baina 1996tik aurrera bere estudio propioa jarri zuen Azkaraten, Nafarroan.
IZ Estudioetan lanean zebilela, bi diska instrumental burutu zituen 1983 eta 1984an (Durango Azoka eta Al Fin), baina ez zituen orduan argitaratu, 2001ean kaleratu zituen berriz masterizatuz.
M-ak taldearekin ere oso lotua egon zen Katarain, bere estudioko diskoak grabatu zituen eta. Honez gain, taldearen zuzeneko teknikaria ere izan zen. Txerokee, Mikel Laboaren Kantak, Mikel Laboaren omenezko bilduman ere parte hartu zuen Txoria txori (Lekeitio) kantuarekin.
1996an Katarain estudioa sortu zuenetik, Euskal Herriko eta beste leku batzuetako artistak grabatu dute bertan. Hala nola, Ruper Ordorika, Anari, Jabier Muguruza, Hiru Truku edota Fermin Muguruza bezalako artistak pasa dira bere estudiotik.
TX zigiluaren sortzailea ere bada. Bere diskak kaleratzeaz gain, Joserra Senperena, Lau Mono eta Josetxo Goia-Aribe bezalako artista edo talderi ere bere lanak kaleratu dizkie

## Diskografia
### Diskoak

* Durango Azoka (TX, 2001). CD
* Al Fin (TX, 2001). CD

### Bildumetako parte-hartzeak

* Txoria txori (Lekeitio) abestia Txerokee, Mikel Laboaren Kantak bilduman (1990)
* Itzuliko naiz abestia Asthmatic Lion Sound Systema Remix diskoan (2009)

## Kanpo Loturak

* Katarain estudioen webgunea
* Datuak: Q11705525
# Alberto Bacigalupe

Alberto Bacigalupe Sologuestoa (Bilbo, 1946ko ekainaren 8a - ib., 2006ko urtarrilaren 17a) bizkaitar kazetaria izan zen. Carlos bere anaia bikia kazetaria ere izan zen.
Deustuko Unibertsitatean historia ikasi ostean, bere ibilbide profesionala Donostiako La Voz de España egunkarian hasi zen. 1973an TVEn sartu eta hainbat urtez kirol kazetaria izan zen.
# Alberto Barandiaran

Alberto Barandiaran Amillano (Altsasu, Nafarroa, 1964ko irailaren 24a - ) kazetari eta idazle euskalduna da.

## Ibilbidea

Euskaldunon Egunkarian eta Berrian lan egin izan du. Hekimen euskal hedabideen elkartearen zuzendari izan zen 2012 eta 2018 urteen artean.

## Lanak
### Bakarkakoak
#### Narrazioa

* Mundu txikia (2005, Susa)

#### Saiakera

* Gaizkileen faktoria: Ernest Hemingway euskaldunen artean (2000, Euskaldunon Egunkaria)
* Veleia afera (2010, Elkar)

#### Kronika

* Ez zaigu ahaztu (1998, Susa)
* Postkronikak (2009, Elkar)
* Gurea falangista zen (2021, Susa)

#### Biografia

* Dolores Ibarruri Pasionaria (1998, Elkar)
* Pedro Diez de Ulzurrun (1996, Eusko Jaurlaritza: Bidegile bilduma)
* Xole Erbiti Arbilla (2020, Eusko Jaurlaritza: Bidegile bilduma)

### Talde lanak

* Alberto Barandiaran, Iñigo Astiz eta Miren Rubiok: Ez duzu abusatuko. Pederastia kasuak Euskal Herriko Elizan. Elkar, 2017, 224 or. ISBN:978-84-9027-789-8.

## Errekonozimenduak

* CAF-Elhuyar sarietan ohiko kidea izaten da epaimahaietan.

## Erreferentziak

* ↑ «CAF-Elhuyar sariak :: Azken edizioa | Elhuyar» www.elhuyar.eus (Noiz kontsultatua: 2022-05-05).

## Ikus, gainera

* Nafarroako idazleak
* Euskarazko literatura

## Kanpo estekak

* Alberto Barandiaran literaturaren zubitegian
* Elkarrizketa Argia astekarian
* Datuak: Q12253075
# Alberto Buen Lacambra

Francisco Alberto Buen Lacambra (Ardisa, Zaragoza, Espainia, 1942ko otsailaren 22a -) gipuzkoar politikaria da, PSE-EE alderdikoa.

## Biografia

Zinegotzia izan zen Irungo Udalean 1979tik 1983ra eta alkate 1983tik 2002ra. 2008ko martxoan Espainiako Senatuko kide hautatu zuten Gipuzkoan.

## Kanpo estekak

* (Gaztelaniaz) Francisco Buen Lacambraren fitxa Espainiako senatuaren webgunean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11922959
# Alberto Berasategi

Alberto Berasategi Salazar (Bilbo, Bizkaia, 1973ko ekainaren 28a -) tenislari profesional ohia da, 1994an Roland Garros txapelketako finalista izana.

## Biografia

Berasategi 7 urte zituela hasi zen tenisean jokatzen, eta 1991an Europako junior txapelduna izan zen. Hurrengo urtean profesional bihurtuta, 1993an lehendabiziko garaipena lortu zuen, São Paulon. 1990eko hamarkadan lurrezko zelaian espezialista bihurtu zen.
1994 izan zen Berasategiren urterik arrakastatsuena, orduantxe jokatu baitzuen bere Grand Slamgo final bakarra. Roland Garrosen Sergi Bruguera kataluniarrak irabazi zuen 6–3, 7–5, 2–6 eta 6–1. Urte hartako azaroan Berasategi ATP-Sailkapeneko munduko 7. tenislaririk onena izatera heldu zen.
Bere karreran banakako 14 sari eta taldeko beste bat lortu zituen, azkena Estorilen, 1998an. Famatua zen bere esku bakarreko errebesa. 2001ean, tenislari profesionala izateari utzi zion.

## Grand Slam banakako finala
### Finalista

| Urtea | Txapelketa | Aurkaria | Emaitza |
| 1994 | Roland Garros | Sergi Bruguera Espainia | 6–3, 7–5, 2–6, 6–1 |

## Kanpo estekak

* ATPko profila
* Datuak: Q450974
# Alberto Berzal

Alberto Berzal (Donostia, 1970 -) gipuzkoar aktorea da, telebistan eta zineman aritutakoa.

## Filmografia

* Goenkale (2002-2004)
* Balbemendi (2008)
* Zorion perfektua (2009)
* Cuéntame cómo pasó (2009)
* Mugaldekoak (2010)
* Eskamak kentzen (2016)
* Vitoria, 3 de marzo (2018)
* Soinujolearen semea (2018)
* La caza. Monteperdido (2019)
* Gigantes (2019)
* Paratiisi (2020)
* Madres (2020)
* El internado: Las Cumbres (2022)

## Kanpo estekak

* Datuak: Q63922319
# Alberto Blecua

Luis Alberto Blecua Perdices (Zaragoza, 1941eko azaroaren 13a - Bartzelona, 2020ko urtarrilaren 28a) filologo, irakasle eta idazle espainiarra izan zen. Bere lan nagusiak Espainiako Urrezko Mendearen eta Miguel de Cervantes inguruan izan ziren.

## Biografia

Alberto Blecuaren familiak ospe handia izan du filologia munduan: aita José Manuel Blecua Teijeiro zen eta anaia José Manuel Blecua Perdices da. Alberto Blecuak bete doktoreago tesia 1973an egin zuen; gaia Pizkunde espainiarraren poeta bat izan zen, Gregorio Silvestre. 1989an PROLOPE ikerketa taldea sortu zuen. Taldearen helburua Lope de Vegaren antzezlan guztiak biltzea eta argitaratzea da. Bi unibertsitatean eskolak eman zituen: Bartzelonako Unibertsitate Autonomoan eta Santiago de Compostelako Unibertsitatean. Bartzelonako Reial Acadèmia de Bones Lletresen partaidea, Espainiako Errege Akademiaren akademikoa eta Planeta Sariaren epaimahaia izan zen.

## Obra

* En el texto de Garcilaso, Madril, Ínsula, 1970.
* La poesía del s. XV, Madril, La Muralla, 1975. ISBN 84-7133-140-3
* La transmisión textual de El conde Lucanor, Bellaterra (Bartzelona), Bartzelonako Unibertsitate Autonomoa, 1980. ISBN 84-7488-014-9
* Manual de crítica textual, Madril, Castalia, 1983. ISBN 84-7039-413-4. Bere lan garrantzitsuenetariko bat.
* Lope en 1604, Xavier Tubau (koord.); A. Blecua Perdices eta Guillermo Serés (zuz.), Milenio, 2004.
* El Quijote y Barcelona. Carme Rieraren edizioa. Bartelona, Ajuntament; Museu d'Història de la Ciutat; Lunwerg, 2005. ISBN 84-9785-170-6
* Signos viejos y nuevos: estudios de historia literaria, Xavier Tubau-ren edizioa, Bartzelona, Crítica, 2006. ISBN 84-8432-735-3
* Lope de Vega, Comedias de…, PROLOPE (UAB), I-X atalak, Alberto Blecua zuzendaria, Lleida, Milenio-Universitat Bartzelonako Unibertsitate Autonomoa (1997 - 2010).
* Lope de Vega, Comedias, PROLOPE (UAB), XI – XIII atalak, Alberto Blecua zuzendaria, Madril, Gredos (2012 – 2014).

## Erreferentziak

* ↑ http://ccuc.cbuc.cat/search~S23*cat?/aBlecua%2C+Alberto/ablecua+alberto/1%2C1%2C114%2CB/frameset&FF=ablecua+alberto&7%2C%2C114
* ↑ https://elcultural.com/muere-el-filologo-espanol-alberto-blecua
* ↑ https://dialnet.unirioja.es/servlet/libro?codigo=190632 Manual de crítica textual. Madril: Castalia].

## Kanpo estekak

* (Gaztelaniaz):Prolope taldearen webgunea; Alberto Blecua zuzendaria zen.
* Datuak: Q11482228
# Alberto Blest Gana

Alberto Blest Gana (Santiago, Txile 1830eko ekainaren 14a - Paris, 1920ko azaroaren 8a) euskal jatorriko txiletar eleberrigilea izan zen. Ingeniaria zen bizibidez, eta munta handiko kargu politiko eta diplomatikoak izan zituen. Eleberri erromantikoak eta ohiturazkoak idatzi zituen hasieran, eta errealismora aldatu zen gero, Balzacen eraginez. Haren lan nagusia Durante la Reconquista (1897, Errekonkista garaian) da, Hego Amerikan idatzitako eleberri historiko eta errealista onenetakoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2831751
* Multimedia: Alberto Blest Gana / Q2831751